《送曹文叔》
宋代·王安中

读书无见功，要足补吾拙。时从千载上，坐友万人杰。

心源贮古月，表里湛空澈。政缘老懒故，早觉追随苶。

推迁怀短檄，甚愧固穷节。安阳耆旧衰，风采漫笔舌。

翩翩阿瞒孙，乃出诸椽列。爽气不可招，敌榜近缧绁。

只今官罢休，道学归澡雪。加飧一言足，人事会有别。

作者简介：王安中(1075～1134) 北宋末、南宋初词人。字履道，号初寮。中山阳曲（今山西太原）人。年青时曾从师苏轼、晁说之。晁教以为学当谨初，故牓其室为初寮。哲宗元符三年(1100)进士。徽宗时历任翰林学士、尚书右丞。以谄事宦官梁师成、交结蔡攸获进，又附和宦官童贯、大臣王黼，赞成复燕山之议，出镇燕山府。后又任建雄军节度使、大名府尹兼北京留守司公事。靖康初，被贬送象州安置。高宗即位，又内徙道州，复任左中大夫，不久去世。